Tommaso Caputo

**Tommaso Caputo** (født 17. oktober 1950 i Afragola ved Napoli i Italia) er en italiensk prelat, tidligere diplomat for Den hellige stol, protollsjef i Vatikanet, pavelig nuntius, og deretter prelat for det territoriale prelatur Pompei.
## Liv og virke
### Prest
Erkebiskopen av Napoli, kardinal Corrado Ursi, ordinerte ham til prest den 10. april 1974.

For å forberede seg på en diplomatisk karriere for Pavestolen begynte han ved Det pavelige kirkelige akademi i 1976. Mens han var der, tok han også en doktorgrad i kanonisk rett ved Det pavelige Lateranuniversitetet. 

Caputo begynte i Den hellige stols diplomatiske tjeneste den 25. mars 1980, og hadde forskjellige stillinger ved de apostoliske nuntiaturene i Rwanda (1980–1984), Filippinene (1984–1987), Venezuela (1987–1989) og ved Statssekretariatet (1989–1993). 

Den 19. juni 1993 ble han utnevnt til protokollsjef i Statssekretariatet.

### Titulærerkebiskop, nuntius til Malta og til Libya
Pave Benedikt XVI utnevnte ham til titulærerkebiskop av *Otriculum* og apostolisk nuntius til Malta og Libya den 3. september 2007 og ordinerte ham til biskop i Peterskirken den 29. september samme år. Medkonsekrerende var kardinalstatssekretær Tarcisio Bertone S.D.B. og kardinal Marian Jaworski, erkebiskop av Lviv.

I løpet av sin tid som nuntius er det verdt å merke seg at han i februar 2011 ba den libyske regjeringen om å vedta en evakuering av eritreere og ønske dem velkommen i sitt land som flyktninger. I oktober samme år forsøkte han også å etablere en første kontakt med Libyas nasjonale overgangsråd i Tripoli.

### Prelat av Pompei
Den 10. november 2012 utnevnte Benedikt XVI ham til prelat for det territoriale prelaturet Pompei og pavelig delegat for *Vår Frue av Rosenkransens helligdom* (Praelatura Territorialis Pompeianus seu Beatissimae Virginis Mariae a SS.mo Rosario).

Etter bispedømmet Casertas 72 år gamle biskop Giovanni D'Alises bortgang på grunn av covid-19, var Caputo apostolisk administrator der fra 5. oktober 2020 til 20. januar 2021.

## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Alessandro Mattei (1744-1820) *1743
* Kardinal Pietro Francesco Galleffi (1770-1837) *1819
* Kardinal Giacomo Filippo Fransoni (1775-1846) *1822
* Kardinal Antonio Saverio De Luca (1805-1883 ) *1845
*Erkebiskop Gregor (Leonhard Andreas) von Scherr, O.S.B. (1804-1877) *1856
*Erkebiskop Friedrich Josef von Schreiber (1819-1890) *1875
*Erkebiskop Franz Joseph von Stein (1832-1909 ) *1879
*Erkebiskop Joseph von Schork (1829-1905) *1891
*Biskop Ferdinand von Schlör (1837-1924) *1898
*Erkebiskop Johann Jakob von Hauck (1861-1943) *1912
*Biskop Ludwig Sebastian (1862-1943) *1917
* Kardinal Joseph Wendel (1901-1960 ) *1941
*Erkebiskop Josef Schneider (1906-1998) *1955
*Biskop Josef Stangl (1907-1979) *1957
* Pave Benedikt XVI  (1927-) *1977 
* Erkebiskop *Tommaso Caputo* (1950-) *2007 

## Referanser